JDF ขยายไลน์ผลิตสินค้าใหม่ ตั้งเป้ากลุ่ม B2C โต 2 เท่าตัว
JDF ขยายไลน์ผลิตสินค้าใหม่ ตั้งเป้ากลุ่ม B2C เติบโต 2 เท่าตัว พร้อมเปิดตัวสินค้าแบรนด์ "GOOD EATS" จับเทรนด์ผู้บริโภคยุค Covid-19
JDF ขยายไลน์ผลิตสินค้าใหม่ ตั้งเป้ากลุ่ม B2C เติบโต 2 เท่าตัว พร้อมเปิดตัวสินค้าแบรนด์ "GOOD EATS" จับเทรนด์ผู้บริโภคยุค Covid-19
18 มี.ค. 2565

นายธีรบุล หอสัจจกุล ประธานกรรมการบริหาร และนางสาวรัตนา เอี้ยประเสริฐศักดิ์ ประธานเจ้าหน้าที่บริหาร บริษัท เจดีฟู้ด จำกัด (มหาชน) หรือ JDF ในฐานะผู้เชี่ยวชาญในอุตสาหกรรมเครื่องปรุงรสและอาหารแปรรูป ผลิตและจำหน่ายสินค้าทั้งในและต่างประเทศ ผู้อยู่เบื้องหลังความสำเร็จของลูกค้า B2B ในกลุ่มอุตสาหกรรมอาหารและร้านอาหารยักษ์ใหญ่มากมายได้เล็งเห็นถึงทิศทางการบริโภคที่เปลี่ยนแปลงไปในปัจจุบัน บริษัทได้วิจัยและพัฒนา ตอกย้ำความแข็งแกร่งในด้านการผลิตที่ทันสมัย มาตรฐานระดับสากล ตลอดจนความสำเร็จให้แก่ลูกค้ามาแล้วกว่า 300 ราย กว่า 2,000 รสชาติ
โดยได้ทำการขยายไลน์ผลิตสินค้าคุณภาพภายใต้แบรนด์ตนเอง (Own Brand) ได้แก่ ผลิตภัณฑ์เครื่องแกงปรุงรสและอาหารไทยกึ่งสำเร็จรูป ตรา “กินดี” หรือ “Kindee” รสชาติเข้มข้น สูตรไทยต้นตำรับ ไม่ใส่ผงชูรสทุกชนิด ขนมขบเคี้ยวประเภทมะพร้าวอบกรอบ ตรา “Cripsconut” และ Little Monkey แบรนด์ “โอเค” ผงเขย่าปรุงรสและไส้เบเกอรี่ จำหน่ายแก่ผู้ประกอบการร้านอาหารและลูกค้าทั่วไป
สำหรับผลิตภัณฑ์ใหม่ล่าสุด ซุปเห็ดทรัฟเฟิลและซุปล็อบสเตอร์กึ่งสำเร็จรูป ไม่ใส่ผงชูรสทุกชนิด ได้รับตราทางเลือกสุขภาพ ภายใต้แบรนด์ “GOOD EATS” วาง Positioning Healthy &amp; Tasty จับเทรนด์ผู้บริโภคยุค Covid-19 หันมารับประทานอาหารที่บ้านและทำอาหารทานเองที่บ้านมากขึ้น ผลักดัน Own Brand ขยายตลาดทั้งไทยและต่างประเทศ
ทั้งนี้บริษัทตั้งเป้าเติบโตกลุ่ม B2C เป็นสองเท่า รุกทุกช่องทาง Traditional Trade, Modern Trade และ Online พร้อมผสมผสานช่องทางการสื่อสารการตลาด ทั้ง Offline และ Online หรือ Omni Channel  เพื่อส่งมอบความอร่อยและสร้างประสบการณ์ที่ดีให้กับลูกค้า ด้วยมาตรฐานทั้งรสชาติความอร่อยและความปลอดภัย ตอบโจทย์ความต้องการของผู้บริโภคในยุค New Normal